Врз основа на член 69 од Законот за животната средина („Службен весник на Република Македонија“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13 и 42/14) и Уредбата за учество на јавноста во текот на изработка на прописи и други акти, како и планови и програми од областа на животната средина („Службен весник на Република Македонија“ бр. 147/08 и 45/11), Министерството за Локална Самоуправа на Република Северна Македонија организира

**ЈАВНА РАСПРАВА**

**по Нацрт Извештајот за оцена на животната средина за проекти во рамките на ИНТЕРРЕГ ИПА Програмата за прекугранична соработка меѓу Република**

**Бугарија и Република Северна Македонија 2021-2027 и Нацрт**

**Територијалната стратегија за интегрирани мерки**

 Се известува засегнатата јавност, особено јавноста од општините на

1. Источниот плански регион (општини Штип, Кочани, Виница, Македонска Каменица, Берово, Пехчево, Делчево, Пробиштип, Чешиново-Облешево, Зрновци и Карбинци),
2. Североисточниот плански регион (општини Кратово, Крива Паланка, Куманово, Липково, Ранковце и Старо Нагоричане) и
3. Југоисточниот плански регион (општини Богданци, Босилово, Валандово, Василево, Гевгелија, Дојран, Конче, Ново Село, Радовиш и Струмица)

дека во рамките на **ИНТЕРРЕГ - ИПА програмата за прекугранична соработка меѓу Република Бугарија и Република Северна Македонија 2021 – 2027**, е подготвена **нацрт-Програмата за ИНТЕРРЕГ - ИПА прекугранична соработка меѓу Република Бугарија и Република Северна Македонија 2021-2027 година** и **нацрт- Интегрирана територијалната стратегија,** *кофинансирана во рамките на Инструментот за претпристапна помош, меѓу Република Бугарија и Република Северна Македонија,* како и **Нацрт Извештајот за оцена на животната средина за проекти во рамките на ИНТЕРРЕГ ИПА Програмата за прекугранична соработка меѓу Република Бугарија и Република Северна Македонија 2021-2027 и Нацрт Територијалната стратегија за интегрирани мерки.**

Подготвениот Нацрт Извештај за оцена на животната средина за проекти во рамките на ИНТЕРРЕГ ИПА Програмата за прекугранична соработка меѓу Република Бугарија и Република Северна Македонија 2021-2027 и Нацрт Територијалната стратегија за интегрирани мерки и Нетехничкото резиме на Извештајот за оцена на животната средина за проекти во рамките на Програмата за прекугранична соработка 2021-2027, кофинансиран од Инструментот за предпристапна помош меѓу Република Бугарија и Република Северна Македонија и Територијалната стратегија за интегрирани мерки се достапни на веб-страниците на Министерството за локална самоуправа (<https://mls.gov.mk>) и на програмата (http://www.ipa-cbc-007.eu), а печатена верзија е достапна во канцеларии на министерството.

За потребите на јавноста, печатена форма на наведените документи може да се добие на увид во просториите на Министерството за локална самоуправа на Република Северна Македонија во Скопје, на адреса Бул. „Св. Кирил и Методиј“ бр. 54, секој работен ден од 10:00 до 14:00 часот.

Крајниот рок за доставување на мислењата и ставовите на јавноста, на лице место и по писмен пат, најдоцна до **20 февруари, 2022 година**, може да се достават:

1. Лично - преку писарницата на МЛС,

2. Преку пошта - на адреса: Бул. „Св. Кирил и Методиј“ бр. 54, 1000 Скопје и/или

3. Електронски – на е-пошта: Consultations\_EAR22@hotmail.com

Во согласност со законските барања, а со цел да се постигне поголема транспарентност и вклученост на јавноста, Министерството за локална самоуправа на Република Северна Македонија, во Источниот, Североисточниот и Југоисточниот плански региони организира јавни расправи по **Нацрт Извештајот за стратешка оцена на животната средина во општините Куманово, Штип и Струмица, по следниот редослед:**

**Куманово** – 07.02.2022 година **(13.00 часот)** – за **општините:** Кратово, Крива Паланка, Куманово, Липково, Ранковце и Старо Нагоричане, во просториите на „ресторан Грација - Куманово“.

**Штип** – 08.02.2022 година **(11.00 часот)** – за **општините:** Штип, Кочани, Виница, Македонска Каменица, Берово, Пехчево, Делчево, Пробиштип, Чешиново-Облешево, Зрновци и Карбинци, во просториите на „ Хотел Изгрев – Штип’’.

**Струмица** – 09.02.2022 година **(10.30 часот) – за општините: -** Богданци, Босилово, Валандово, Василево, Гевгелија, Дојран, Конче, Ново Село, Радовиш и Струмица, во просториите на ,,Хотел Сириус – Струмица’’.

Лица за контакт:

Љубомир Таневски – 070/737-049

Милан Запровски – 070/737-056

Со почит,

 **Министерство за локална самоуправа**